פרנץ וגנר

פרנץ וגנר (בגרמנית: Franz Wagner; נולד ב-27 באוגוסט 2001) הוא כדורסלן גרמני, המשחק בעמדת הסמול פורוורד באורלנדו מג'יק מליגת ה-NBA. אחיו מוריץ וגנר, משחק גם הוא בליגת ה-NBA במדי האורלנדו מג'יק.

ביוגרפיה

ראשית הקריירה
בעונת , וגנר שיחק בחוזה כפול עבור אלבה ברלין מליגת העל הגרמנית ובלוקומוטיב ברנאו מהליגה הגרמנית השלישית. במאי 2019, וגנר זכה בתואר השחקן הצעיר המצטיין בליגה הגרמנית. במשחק השני בגמר הפלייאוף מול באיירן מינכן, וגנר קלע 14 נקודות ב-6 מ-6 מהשדה. באותה עונה, וגנר קלע 4.6 נקודות ב-12.4 דקות בממוצע למשחק.

לקראת המכללות, וגנר דורג בארבעה כוכבים. ב-6 ביולי 2019, הוא התחייב לשחק באוניברסיטת מישיגן.

קריירת מכללות
ב-21 באוקטובר 2019, וגנר שבר את פרק כף היד הימנית והחמיץ חמישה שבועות. הוא ערך את הופעת הבכורה שלו במכללה ב-27 בנובמבר, כשהעמיד 6 נקודות, 3 ריבאונדים וחסימה אחת ב-23 דקות במהלך הניצחון 76–83 על אוניברסיטת המדינה של איווה ברבע הגמר הפלייאוף. ב-6 בדצמבר, וגנר קלע שיא קריירה של 18 נקודות בניצחון 91–103 על אוניברסיטת איווה. ב-1 במרץ 2020, וגנר רשם את הדאבל דאבל הראשון בקריירה שלו של 18 נקודות ו-10 ריבאונדים בהפסד 63–77 לאוניברסיטת המדינה של אוהיו. בתום העונה נבחר וגנר לקבוצת הרוקיז של העונה.

בעונתו השנייה במכללה, וגנר קלע ב-14 משחקים בדאבל פיגרס ובארבעה משחקים מעל 20 נקודות. הוא העמיד ממוצעים של 13.0 נקודות למשחק עם 6.3 ריבאונדים, 30 חטיפות ו-23 חסימות. בתום העונה הוא נבחר לקבוצה השנייה של העונה על ידי המאמנים ולקבוצה השלישית על ידי התקשורת.

קריירה מקצוענית
ב-4 במאי 2021, וגנר הכריז על התמודדות בדראפט ה-NBA 2021, שם נבחר בבחירה השמינית על ידי האורלנדו מג'יק.

קישורים חיצוניים

הערות שוליים

כדורסלנים גרמנים
כדורסלני אלבה ברלין
כדורסלני אוניברסיטת מישיגן
בחירות דראפט של אורלנדו מג'יק
כדורסלני אורלנדו מג'יק
גרמנים שנולדו ב-2001